Diari Oficial de la Generalitat Valenciana


Sumari del DOGV 9405, del 16-08-2022 (2022/7498)

ORDRE 1/2022, de 2 d'agost, de la Conselleria d'Educació, Cultura i Esport i la Conselleria d'Economia Sostenible, Sectors Productius, Comerç i Treball, per la qual es crea el Centre Integrat Públic de Formació Professional la Torreta, per transformació de l'Institut d'Educació Secundària la Torreta, a Elx.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9405

Data del DOGV
:   16-08-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/7498


Data del document
:   02-08-2022

Organisme emissor
:   Conselleria d'Educació, Cultura i Esport

Tipus de document
:   Ordre

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * Conselleria d'Economia Sostenible, Sectors Productius, Comerç i Treball
    * centre d'ensenyament

ORDRE 1/2022, de 2 d'agost, de la Conselleria d'Educació, Cultura i Esport i la Conselleria d'Economia Sostenible, Sectors Productius, Comerç i Treball, per la qual es crea el Centre Integrat Públic de Formació Professional la Torreta, per transformació de l'Institut d'Educació Secundària la Torreta, a Elx. [2022/7498]  
  
Els centres integrats de Formació Professional de la Comunitat Valenciana estan regulats en el Decret 193/2021, de 3 de desembre, del Consell, d'organització i funcionament dels centres integrats públics de Formació Professional de la Comunitat Valenciana. (DOGV 9241, 23.12.2021). En aquesta disposició es contempla la creació, l'autorització, la transformació i el funcionament d'aquests centres en el marc del que s'estableix en el Reial decret 1558/2005, de 23 de desembre, pel qual es regulen els requisits bàsics dels centres integrats de Formació Professional. La Direcció General de Formació Professional i Ensenyaments de Règim Especial i la Direcció General de Centres Docents, una vegada estudiada l'oferta de la localitat, i d'acord amb la Direcció General d'Ocupació i Formació de Labora, han considerat convenient transformar en Centre Integrat l'Institut d'Educació Secundària la Torreta d'Elx.  
Aquesta proposta ha sigut comunicada al Consell Escolar Municipal d'Elx.  
En l'article 4 del Decret del Consell 193/2021, de 3 de desembre, s'estableix que la transformació de centres dependents de les conselleries competents en matèria d'educació i d'ocupació en centres integrats es realitzarà per ordre conjunta de totes dues conselleries.  
Conseqüentment, és necessari aprovar la creació d'aquest Centre Integrat mitjançant aquesta ordre, ja que és la manera eficaç de creació i amb plena seguretat jurídica en el marc de l'ordenament jurídic vigent assenyalat anteriorment. La norma conté la regulació adequada i imprescindible i estableix les obligacions necessàries a fi d'atendre l'objectiu de creació del centre integrat, seguint el principi de proporcionalitat. El principi de transparència s'ha vist garantit mitjançant la participació en l'elaboració d'aquesta ordre dels agents destinataris d'aquesta ordre, a través de la negociació en tots els àmbits de participació: la Taula Sectorial d'Educació, el Consell Valencià de la Formació Professional i el Consell Escolar Municipal corresponent. Respecte al principi d'eficiència, la creació d'aquest centre ha atés la racionalització dels recursos públics disponibles. Per tant, en la tramitació d'aquesta norma s'han respectat els principis de bona regulació establits en l'article 129 de la Llei 39/2015, d'1 d'octubre, del procediment administratiu comú de les administracions públiques: principis de necessitat, eficàcia, proporcionalitat, seguretat jurídica, transparència i eficiència.  
  
Fent ús de les atribucions que ens confereix l'article 28 de la Llei 5/1983, de 30 de desembre, del Consell, una vegada informada la Taula Sectorial d'Educació i informat el Consell Valencià de la Formació Professional, a proposta de les direccions generals de Formació Professional i Ensenyaments de Règim Especial, de Centres Docents i de la Direcció General d'Ocupació i Formació de Labora,  
  
  
ORDENEM  
  
Primer  
Es crea, per transformació de l'Institut d'Educació Secundària la Torreta, codi 94789482, el següent centre docent:  
Província: Alacant  
Localitat: Elx  
Denominació: Centre Integrat Públic de Formació Professional la Torreta  
Titular: Generalitat, Conselleria d'Educació, Cultura i Esport  
Codi: 22597316  
Domicili: Carrer Eduardo Fernández García, s/n, Elx, codi postal: 03797  
Composició: 38 grups d'ensenyaments de Formació Professional  
Capacitat: 1116 llocs escolars de Formació Professional  
  
Segon  
El centre creat impartirà els ensenyaments següents:  
1. Procedents de l'Institut d'Educació Secundària la Torreta:  
a) De la família professional d'Agrària:  
- Agro-jardineria i Composicions Florals (grau bàsic).  
- Jardineria i Floristeria (grau mitjà).  
b) De la família professional d'Electricitat i Electrònica:  
- Electricitat i Electrònica (grau bàsic).  
- Instal·lacions de Telecomunicacions (grau mitjà).  
- Manteniment Electrònic (grau superior).  
- Sistemes de Telecomunicacions i Informàtics (grau superior).  
c) De la família professional d'Imatge Personal:  
- Perruqueria i Estètica (grau bàsic).  
- Estètica i Bellesa (grau mitjà).  
- Perruqueria i Cosmètica Capil·lar (grau mitjà).  
- Estilisme i Direcció de Perruqueria (grau superior).  
d) De la família professional de Sanitat:  
- Cures Auxiliars d'Infermeria (grau mitjà).  
- Emergències Sanitàries (grau mitjà).  
- Documentació i Administració Sanitàries (grau superior).  
- Laboratori Clínic i Biomèdic (grau superior).  
e) De la família professional de Transport i Manteniment de Vehicles:  
- Electromecànica de Vehicles Automòbils (grau mitjà).  
- Carrosseria (grau mitjà).  
- Automoció (grau superior).  
2. Podrà així mateix impartir les accions formatives corresponents a la Formació Professional per a l'Ocupació, referides al Catàleg Nacional de Qualificacions Professionals, corresponents a les famílies professionals dels ensenyaments que el centre haja implantat.  
  
Tercer  
Es desglossen de l'Institut d'Educació Secundària la Torreta a l'Institut d'Educació Secundària Número 11, codi 34783567, d'Elx, els ensenyaments d'Educació Secundària Obligatòria i de Batxillerat.  
  
  
Quart  
1. En l'Institut d'Educació Secundària la Torreta s'extingeixen els ensenyaments d'Educació Secundària Obligatòria i els de Batxillerat.  
  
2. L'alumnat que estiga cursant els ensenyaments d'Educació Secundària Obligatòria o de Batxillerat en aquest centre es traslladarà a l'Institut d'Educació Secundària número 11, codi 82282886, d'Elx.  
  
3. La direcció general competent en matèria de personal docent realitzarà els tràmits administratius oportuns per a la reubicació del professorat que estava prestant serveis de manera definitiva en l'Institut d'Educació Secundària la Torreta.  
  
  
DISPOSICIONS ADDICIONALS  
  
Primera  
Del que s'estableix en la present ordre s'efectuarà la corresponent inscripció en el Registre de Centres Docents de la Comunitat Valenciana.  
  
Segona  
El finançament de la despesa corrent del centre integrat que es crea en aquesta disposició serà a càrrec dels pressupostos de la Generalitat corresponents a la conselleria competent en matèria d'educació. La conselleria competent en matèria d'ocupació finançarà, mitjançant les convocatòries que corresponguen, la despesa derivada de la impartició de la Formació Professional per a l'Ocupació en aquest centre integrat públic de Formació Professional.  
  
Tercera  
L'aplicació del que disposa aquesta ordre no podrà tindre cap incidència en la dotació dels capítols de despesa assignats a la Generalitat i, en tot cas, hauran de ser atesos amb els mitjans personals i materials de què disposen les conselleries competents en matèria d'educació i d'ocupació.  
  
  
DISPOSICIONS TRANSITÒRIES  
  
Primera  
Mentre no es constituïsca el consell social del centre que es crea, seguirà en funcionament el Consell Escolar de l'Institut d'Educació Secundària la Torreta.  
  
Segona  
1. Els expedients de l'alumnat que, procedents de l'Institut d'Educació Secundària la Torreta, passen a l'Institut d'Educació Secundària número 11, codi 34814333, d'Elx, es traslladaran al segon dels centres.  
  
2. Els expedients de l'alumnat que va cursar amb anterioritat els ensenyaments d'Educació Secundària Obligatòria i les de Batxillerat en l'Institut d'Educació Secundària la Torreta es traslladaran a l'Institut d'Educació Secundària número 11, codi 45271705, d'Elx.  
  
  
DISPOSICIONS FINALS  
  
Primera  
S'autoritza els diferents òrgans directius de les conselleries d'Educació, Cultura i Esport i d'Economia Sostenible, Sectors Productius, Comerç i Treball, perquè, en l'àmbit de les seues respectives competències, adopten les mesures necessàries per a l'aplicació i desenvolupament del que es disposa en aquesta ordre.  
  
Segona  
La present ordre es publicarà en el Diari Oficial de la Generalitat Valenciana i tindrà els seus efectes des del curs escolar 2022-2023.  
  
Contra el present acte, que esgota la via administrativa, els interessats podran interposar un recurs contenciós administratiu en el termini de dos mesos, a comptar des de l'endemà de la seua publicació, davant la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que s'estableix en els articles 10.1.a i 46.1 de la Llei 29/1998, de 13 de juliol, reguladora de la jurisdicció contenciosa administrativa, o potestativament, un recurs de reposició davant aquest mateix òrgan, en el termini d'un mes, comptat en els termes ja referits, de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, sense perjudici que els interessats puguen interposar qualsevol altre recurs que estimen procedent.  
  
València, 2 d'agost de 2022  
  
La consellera d'Educació, Cultura i Esport,  
RAQUEL TAMARIT IRANZO  
  
El conseller d'Economia Sostenible,   
Sectors Productius, Comerç i Treball,  
RAFAEL CLIMENT GONZÁLEZ